২০০৮ সালে তাদের ২৫তম প্রতিষ্ঠাবার্ষিকীতে ব্যাংকটি তাদের ভাবমূর্তি ও সেবায় পরিবর্তন নিয়ে আসে। এই কার্যক্রমের আওতায় ছিল নতুন লোগও উন্মোচন, আমেরিকান এক্সপ্রেস ক্রেডিট কার্ড, ব্রোকারেজ ব্যবসা ও সিটি ওয়ালেট (এসএমএস ব্যাংকিং) সেবা চালু। তাছাড়া নামটি সহজীকরণের মাধ্যমে "দি সিটি ব্যাংক লিমিটেড" থেকে "সিটি ব্যাংক"-এ পরিবর্তন করা হয়। লাল ও সাদা বক্সযুক্ত ঘুড়িওয়ালা লোগোটি ২০০৮ সালের জুলাই মাসে উন্মোচন করা হয়।
২০১৯ সালের অক্টোবরে ব্যাংকটি মোবাইল ব্যাংকিং সেবা প্রদানকারী বিকাশের সাথে তাদের পরিবেশকদের স্বয়ংক্রিয় পদ্ধতিতে ‘পেমেন্ট সেটেলমেন্ট’ সেবা প্রদান করার চুক্তি করে। নভেম্বর মাসে ব্যাংকটি রাগাদি টেক্সটাইল লিমিটেডের সাথে একটি কৌশলগত চুক্তি স্বাক্ষর করে। এমপ্লয়মেন্ট ব্যাংকিং সুবিধার ক্ষেত্র তৈরির উদ্দেশ্যে চুক্তিটি স্বাক্ষরিত হয়।

ইতিহাস
ব্যাংকিং কার্যক্রম
অ্যামেক্সকে সঙ্গে নিয়ে সিটি ব্যাংক
নতুন লোগো ও সেবা